**OBRAZLOŽENJE IZVRŠENJA FINANCIJSKOG PLANA HRVATSKIH VODA ZA PRVO POLUGODIŠTE 2023. GODINE**

**UVOD**

U razdoblju siječanj - lipanj 2023. godine ukupni prihodi su ostvareni u iznosu od 349.164.397,25 EUR, 11,71% više u odnosu na isto razdoblje prošle godine, s indeksom 38,00% u odnosu na planirano. Ukupni rashodi su realizirani u visini od 343.063.567,43 EUR, 15,20% više u odnosu na isto razdoblje prošle godine, a u odnosu na plan s indeksom od 35,76%.  
 **PRIHODI**

|  |  |  |  |  |  |
| --- | --- | --- | --- | --- | --- |
| **BROJČANA OZNAKA I NAZIV** | **OSTVARENJE 1.-6. 2022.** | **REBALANS 2023.** | **OSTVARENJE 1.-6. 2023.** | **INDEKS** | **INDEKS** |
| 1 | 2 | 3 | 4 | 5=4/2 | 6=4/3 |
| 6 PRIHODI POSLOVANJA | 312.566.650 | 918.827.274 | 349.163.276 | 111,7 | 38,0 |
| 7 PRIHODI OD PRODAJE NEFINANCIJSKE IMOVINE | 2.089 | 13.273 | 1.121 | 53,7 | 8,4 |
| **UKUPNI PRIHODI** | **312.568.739** | **918.840.547** | **349.164.397** | **111,7** | **38,0** |

U strukturi ukupnih prihoda, prihodi po posebnim propisima – prihodi vodnog gospodarstva čine udio od 38,30%, prihodi od kapitalnih i tekućih pomoći iz Državnog proračuna, te tekućih i kapitalnih pomoći temeljem prijenosa EU sredstava - Državni proračun 57,86%, a svi ostali 3,82%.

**Prihodi poslovanja** ostvareni su u iznosu od 349.163.276,16 EUR, veći su u odnosu na 2022. godinu za 36.596.626,23 EUR što je povećanje od 11,71% i to prvenstvenu u dijelu tekućih i kapitalnih pomoći temeljem prijenosa EU sredstava i kapitalnih donacija (vlastito učešće jedinica lokalne samouprave/javnih isporučitelja vodnih usluga), a sve zbog pojačane realizacije na kapitalnim aktivnostima sufinanciranim bespovratnim sredstvima iz EU fondova.

***Pomoći iz inozemstva i od subjekata unutar općeg proračuna*** ostvarene su u iznosu od 202.095.682,10 EUR s indeksom 34,05 u odnosu na plan, odnosno, 15,29% više u odnosu na ostvarenje u 2022. godini kada su iznosili 175.290.682,19 EUR.

***Pomoći od međunarodnih organizacija te institucija i tijela EU*** ostvarene su u ukupnom iznosu od 60.477,82 EUR tekućih pomoći, a odnose se na EU donacije prekogranične suradnje Hrvatska - Srbija, Mađarska i Italija.

***Pomoći proračunu iz drugih proračuna i izvanproračunskim korisnicima*** ostvarene su iznosom od 24.740.190,67 EUR. Sastoje se od kapitalnih pomoći proračunu iz državnog proračuna koje su ostvarene u ukupnom iznosu od 22.628.438,19 EUR. S razdjela Ministarstva gospodarstva i održivog razvoja kroz učešće državnog proračuna povučeno je za EU vodnokomunalne projekte 22.605.760,84 EUR, za nacionalni projekt navodnjavanja 22.677,35 EUR. Kapitalne pomoći proračunu iz proračuna lokalne i regionalne samouprave ostvarene su u iznosu 2.111.752,48 EUR, a odnose se na učešće u sufinanciranju EU projekata – lokalna komponenta.

***Pomoći temeljem prijenosa EU sredstav*a**  ostvarene su u ukupnom iznosu od 177.295.013,61 EUR. Kapitalne pomoći temeljem prijenosa EU sredstava u ukupnom iznosu od 165.227.398,59 EUR, sastoje se od bespovratnih EU sredstava putem državnog proračuna s razdjela Ministarstva gospodarstva i održivog razvoja i to: za EU projekte poboljšanja vodnokomunalne infrastrukture OP „Konkurentnost i kohezija 2014-2020 Prioritet 5 i 6“ u iznosu 140.898.948,19 EUR, za projekte obrane od poplava u iznosu 8.968.865,62 EUR od čega za „OP Konkurentnost i kohezija 2014-2020“ u iznosu 7.690.092,77 EUR i „Fond solidarnosti -  potresi na području Sisačko-moslavačke županije“ iznos 1.278.772,85 EUR, te iz Mehanizma za oporavak i otpornost NPOO - za projekte obrane od poplava 3.828.949,84 EUR i NPOO u iznosu od 11.530.633,94 EUR.

U okviru istih su i tekuće pomoći temeljem prijenosa EU sredstava ostvarene u ukupnom iznosu od 12.067.615,02 EUR. Sastoje se od bespovratnih EU sredstava putem državnog proračuna s razdjela Ministarstva gospodarstva i održivog razvoja za EU projekt Naturavita u iznosu od 137.600,74 EUR, iz Fonda solidarnosti za potrese na području Zagrebačke i Sisačko-moslavačke županije u iznosu od 11.564.817,85 EUR i Mehanizma za oporavak i otpornost NPOO - za vodno komunalne projekte 365.196,43 EUR.

**Prihodi od imovine** u ukupnom iznosu 425.672,05 EUR, ostvareni su s indeksom 33,41 u odnosu na plan, a sastoje se od prihoda od financijske imovine 238.774,13 EUR (zatezne kamate, kamate na obročnu otplatu, prihodi s osnova ugovornih obveza) i prihoda od nefinancijske imovine (zakup i iznajmljivanje imovine i ostalo) 186.897,92 EUR.

**Prihodi od upravnih i administrativnih pristojbi, pristojbi po posebnim propisima i naknada** ostvareni su u ukupnom iznosu od 133.711.576,57 EUR s indeksom 47,06 u odnosu na plan.

Sastoje se od ***prihoda po posebnim propisima– prihoda vodnog gospodarstva*** (izvorni prihodi Hrvatskih voda) koji su ostvareni iznosom od 129.011.008,43 EUR odnosno 5,38% više u odnosu na isto razdoblje 2022. godine i ostalih nespomenutih prihoda. Izvorni prihodi sastoje se od namjenskih vodnih naknada utvrđenih Zakonom o financiranju vodnog gospodarstva; naknada za uređenje voda u iznosu od 60.307.915,57 EUR, naknada za zaštitu voda 14.564.452,52 EUR, vodni doprinos u iznosu 5.424.052,16 EUR i naknadu za korištenje voda u iznosu 48.714.588,18 EUR. Vrijednosno najznačajnija je naknada za uređenje voda i čini 46,75% od ukupno ostvarenih vodnih naknada. Ova naknada je u istom razdoblju 2022. godine također činila najveći dio u ukupnim naknadama.

***Ostali nespomenuti prihodi*** ostvareni su u iznosu od 4.700.568,14 EUR, a odnose se na refundacije od javnih isporučitelja vodnih usluga s naslova korištenih kredita za obnovu i razvitak vodnokomunalne infrastrukture u iznosu 2.063.030,05 EUR, refundacije s osnova naplate troškova ovrha putem odvjetnika 29.439,20 EUR, refundacije troškova programa iz ranijih godina i po konačnim obračunima radova i povrati sredstava po odlukama Ministarstva gospodarstva i održivog razvoja za EU projekte u iznosu od 1.834.043,38 EUR, prihodi s osnova naplaćenih ugovornih kazni u iznosu 157.171,78 EUR, povrati na temelju Ugovora o financiranju građenja vodnih građevina iz ranijih godina u iznosu od 502.492,51 EUR,  i ostalo u ukupnom iznosu od 114.391,22 EUR.

**Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima** ostvareni su u ukupnom iznosu od 12.930.345,44 EUR, s indeksom od 32,39 u odnosu na plan, što je za 14,65% više u odnosu na isto razdoblje 2022. godine.

***Prihod od prodaje proizvoda i robe te pruženih usluga***  ostvaren je u iznosu od  50.971,32 EUR od čega je 50.770,65 EUR prihod od pruženih usluga prehrane u kantini za zaposlene.

***Donacije od pravnih i fizičkih osoba izvan općeg proračuna i povrat donacija po protestiranim jamstvima***  ostvarene su u iznosu od 12.879.374,12 EUR.  Kapitalne donacije ostvarene su u ukupnom iznosu od 12.219.325,30 EUR, što je za 1.766.944,78 EUR više u odnosu na izvršenje u istom razdoblju 2022. godine, a odnose se na sredstva učešća javih isporučitelja vodnih usluga za projekte vodnokomunalne infrastrukture sufinancirane bespovratnim sredstvima EU što je u skladu sa povećanom realizacijom.

Tekuće donacije ostvarene su u ukupnom iznosu od 660.048,82 EUR, a odnose se na refundacije HEP proizvodnje d.o.o. za program zaštite od štetnog djelovanja voda.

**Prihodi od prodaje nefinancijske imovine** ostvareni su u iznosu od 1.121,09 EUR, s indeksom 8,45 u odnosu na plan, a sastoje se od prihoda s osnove otkupa stanova sa stanarskim pravom.

**RASHODI**

|  |  |  |  |  |  |
| --- | --- | --- | --- | --- | --- |
| **BROJČANA OZNAKA I NAZIV** | **IZVRŠENJE 1.-6. 2022.** | **REBALANS 2023.** | **IZVRŠENJE 1.-6. 2023.** | **INDEKS** | **INDEKS** |
| 1 | 2 | 3 | 4 | 5=4/2 | 6=4/3 |
| 3 RASHODI POSLOVANJA | 278.626.497 | 871.495.254 | 321.218.639 | 115,3 | 36,9 |
| 4 RASHODI ZA NABAVU NEFINANCIJSKE IMOVINE | 19.170.687 | 87.808.479 | 21.844.929 | 113,9 | 24,9 |
| **UKUPNI RASHODI** | **297.797.184** | **959.303.733** | **343.063.567** | **115,2** | **35,8** |

**Rashodi poslovanja** izvršeni su u iznosu od 321.218.638,75 EUR, veći su odnosu na 2022. godinu za 42.592.141,85 EUR što je povećanje od 15,29%.

***Rashodi za zaposlen*e** izvršeni su u iznosu 14.835.211,16 EUR s indeksom 50,04 u odnosu na plan, odnosno 10,87% više u odnosu na 2022. godinu kada su iznosili 13.380.988,26 EUR.

***Materijalni rashodi***izvršeni su u iznosu 78.667.884,02 EUR s indeksom 44,99 u odnosu na plan, odnosno 37,31% više u odnosu na 2022. kada su iznosili 57.291.840,86 EUR. U okviru ovih rashoda najveći iznos odnosi se na rashode za usluge tekućeg i investicijskog održavanja u iznosu od 61.092.213,78 EUR, odnosno 62,85% više u odnosu na 2022. godinu prvenstveno kroz rashode za redovno održavanje i obnavljanje vodotoka, vodnih građevina i vodnog dobra, te kroz rashode za obnavljanje i održavanje detaljnih melioracijskih građevina za odvodnju i navodnjavanje. Kroz ove rashode izvršene su aktivnosti vezane za dovršetak sanacije šteta na vodnim građevinama prouzročenih razornim potresima iz 2020. godine na području Zagrebačke i Sisačko-moslavačke županije, a u svrhu uspostave funkcionalnog stanja nasipa i zaštite korita vodotoka od erozije i uspostave funkcionalnog stanja sustava odvodnje uz osiguranje protočnosti.

***Financijski rashodi***izvršeni su u iznosu 1.930.820,50 EUR s indeksom 51,91 u odnosu na plan, a najvećim dijelom se odnose na otplatu kamata za primljene dugoročne kredite i zajmove iz ranijih godina u iznosu 1.872.885,20 EUR, a sve sukladno planovima otplate i uvjetima kreditnog zaduženja.

***Subvencije***su izvršene u iznosu 105.209,38 EUR, s indeksom 47,16 u odnosu na plan s osnova subvencije trgovačkom društvu Vodovod d.o.o. Korenica za najam mobilnog uređaja za pročišćavanje otpadnih voda na području nacionalnog parka Plitvička jezera.

**Pomoći dane u inozemstvo i unutar općeg proračuna** izvršene su iznosom od 4.732.241,14 EUR s indeksom 30,11 u odnosu na plan, odnosno 318,64% više u odnosu na 2022. godinu kada su iznosile 1.130.394,04 EUR. Povećanje je s osnova tekućih pomoći unutar općeg proračuna odnosno prijenosa sredstava za poslovanje Instituta za vode Josip Juraj Strossmayer koji je započeo s radom 2022. godine.

***Tekuće pomoći unutar općeg proračuna***  izvršene su u iznosu od 4.233.827,42 EUR i to kroz tekuće pomoći Institutu za vode Josip Juraj Strossmayer u iznosu 4.200.000,00 EUR i kroz sufinanciranje jedinica lokalne samouprave za revidiranje podataka iz očevidnika koje u ime i za račun Hrvatskih voda vrše naplatu naknade za uređenje voda u iznosu od 33.827,42 EUR.

***Kapitalne pomoći unutar općeg proračuna***izvršene su iznosom od 211.403,72 EUR, a iste se odnose na izradu projektne dokumentacije za sustave navodnjavanja u iznosu 22.677,35 EUR,  na kapitalne rashode i transfere u području zaštite od štetnog djelovanja voda i navodnjavanja na jadranskom vodnom području i vodnom području rijeke Dunav u iznosu 54.132,06 EUR za sufinanciranje građevinskih radova oborinske odvodnje i izgradnje propusta, na sanaciju klizišta u iznosu 34.594,31 EUR, te na kapitalne pomoći Institutu za vode Josip Juraj Strossmayer u iznosu 100.000,00 EUR. Kapitalne pomoći temeljem prijenosa EU sredstava za projekte iz EU fondova temeljem odluka o povratu Ministarstva gospodarstva i održivog razvoja za vodnokomunalne projekte izvršene su u iznosu 287.010,00 EUR.

***Ostali rashodi*** izvršeni su iznosom 220.947.272,55 EUR s indeksom 34,13 u odnosu na plan, odnosno 7,56% više u odnosu na 2022. godinu. Odnose se na projekte u okviru programa investicijskih aktivnosti, a sastoje se od kapitalnih pomoći kreditnim i ostalim financijskim institucijama te trgovačkim društvima u javnom sektoru u iznosu 70.531.754,50 EUR i kapitalnih pomoći iz EU sredstava u iznosu od 150.413.191,51 EUR, te tekuće donacije u iznosu 2.326,54 EUR. Ovi rashodi odnose se na kapitalne pomoći javnim isporučiteljima vodnih usluga u vodnokomunalnu infrastrukturu u području vodoopskrbe i zaštite voda i mora od zagađivanja. Izvršenje ovih rashoda je sukladno planiranoj dinamici s očekivanom značajnijom realizacijom u idućem razdoblju.

**Rashodi za nabavu nefinancijske imovine** izvršeni su u iznosu 21.844.928,68 EUR i veći su u odnosu na 2022. za 2.674.241,31 EUR što je povećanje od 13,95%.

***Rashodi za materijalnu imovinu – prirodna bogatstva***- otkupi zemljišta za izgradnju zaštitno regulacijskih građevina za zaštitu od štetnog djelovanja izvršeni su iznosom od 1.265.168,97 EUR. Ulaganja u ***poslovne objekte*** izvršena su iznosom od 968.886,73 EUR, 71,55% više u odnosu na 2022. godinu.

***Rashodi za ostale građevinske objekte***izvršeni su u iznosu od 7.162.174,72 EUR za projekte navodnjavanja u iznosu 254.333,40 EUR, te kroz ulaganje u projekte zaštite od štetnog djelovanja voda - EU projekt Konkurentnost i kohezija 2014 - 2020 Prioritet 5 i 6 u iznosu 6.907.841,32 EUR (Modernizacija lijevoobalnih savskih nasipa od Račinovaca do Nove Gradiške, Projekt zaštite od poplava grada Ogulina, Projekt unapređenja negrađevinskih mjera upravljanja rizicima od poplava, te Projekt zaštite od poplava karlovačko sisačkog područja). Izvršenje ovih rashoda je sukladno planiranoj dinamici s očekivanom značajnijom realizacijom u idućem razdoblju.

***Rashodi za postrojenja i opremu*** izvršeni su iznosom od 2.287.251,44 EUR, a odnose se na rashode za unapređenje sustava za hidrološko praćenje površinskih voda te uspostavu nadzornog upravljačkog sustava na hidrološkim postajama u okviru EU projekta unapređenja negrađevinskih mjera upravljanja rizicima od poplava u iznosu 1.747.664,20 EUR, dok se razlika u iznosu 539.587,24 EUR odnosi na nabavku uredske opreme i namještaja te komunikacijske opreme.

***Ulaganja u računalne programe*** izvršena su u iznosu od 405.495,48 EUR.

Najveći iznos rashoda za nabavu nefinancijske imovine odnosi se na **rashode za dodatna ulaganja na nefinancijskoj imovini**– dodatna ulaganja na građevinskim objektima koja su izvršena u iznosu od 9.755.951,34 EUR, a odnose se na razvoj sustava zaštite obrane od poplava i drugih oblika štetnog djelovanja voda, te sanacije i rekonstrukcije vodnih građevina i građevina osnovne melioracijske odvodnje (brana, nasipa, ustava, obaloutvrda, retencija, akumulacija i dr.).

**RAČUN FINANCIRANJA**

**Račun prihoda i rashoda**

|  |  |  |  |
| --- | --- | --- | --- |
| **BROJČANA OZNAKA I NAZIV** | **REBALANS 2023.** | **OSTVARENJE/ IZVRŠENJE 1.-6. 2023.** | **INDEKS** |
| 1 | 2 | 3 | 4=3/2 |
| UKUPNI PRIHODI | 918.840.547 | 349.164.397 | 38,0 |
| UKUPNI RASHODI | 959.303.733 | 343.063.567 | 35,8 |
| **RAZLIKA - VIŠAK/MANJAK** | **-40.463.186** | **6.100.830** | **-15,1** |

**Račun financiranja**

|  |  |  |  |
| --- | --- | --- | --- |
| **BROJČANA OZNAKA I NAZIV** | **REBALANS 2023.** | **OSTVARENJE/ IZVRŠENJE 1.-6. 2023.** | **INDEKS** |
| 1 | 2 | 3 | 4=3/2 |
| 8 PRIMICI OD FINANCIJSKE IMOVINE I ZADUŽIVANJA | 79.633.685 | 25.000.000 | 31,4 |
| 5 IZDACI ZA FINANCIJSKU IMOVINU I OTPLATE ZAJMOVA | 46.585.706 | 26.135.598 | 56,1 |
| **RAZLIKA PRIMITAKA I IZDATAKA** | **33.047.979** | **-1.135.598** | **-3,4** |
| PRIJENOS SREDSTAVA IZ PRETHODNE GODINE | 7.415.207 | 7.415.207 | 100,0 |
| PRIJENOS SREDSTAVA U SLJEDEĆE RAZDOBLJE | 0 | -12.380.439 |  |
| NETO FINANCIRANJE | 40.463.186 | -6.100.830 | -15,1 |
| **VIŠAK/MANJAK + NETO FINANCIRANJE** | **0** | **0** |  |

Kroz račun financiranja evidentirano je ukupno 25.000.000,00 EUR primitaka po osnovi zaduživanja od kreditora Privredna banka Zagreb d.d. sukladno potrebi osiguranja dodatnog izvora financiranja za pokriće rashoda sukladno Financijskom planu za 2023. godinu.

Zaduživanje je provedeno uz suglasnost Vlade Republike Hrvatske.

U izvještajnom razdoblju evidentirano je 26.135.598,27 EUR izdataka za otplate glavnica po dugoročnim kreditima. Ministarstvu financija je izvršeno plaćanje za otplatu glavnica ukupno 11.629.352,64 EUR od čega za IBRD zajam 3.023.961,88 EUR, a za EIB i CEB 8.605.390,76 EUR. HBOR-u je otplaćeno 1.592.671,72 EUR glavnice, a Erste & Steiermärkische banci je otplaćeno 12.913.573,91 EUR glavnice.

Prijenos sredstava iz prethodne godine iznosi 7.415.207,23 EUR za koje je Upravno vijeće donijelo Odluku o rasporedu viška prihoda i primitaka i isti je uvršten u I. izmjene i dopune Financijskog plana Hrvatskih voda za 2023. godinu i projekciju plana za 2024. i 2025. godinu. Prijenos sredstava u sljedeće razdoblje u iznosu od 12.380.438,78 EUR će se koristiti do kraja godine sukladno Financijskom planu za 2023. godinu.

**IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Zaduživanje na domaćem tržištu kapitala provedeno je uz suglasnost Vlade Republike Hrvatske kod kreditora Privredna banka Zagreb d.d. sukladno potrebi osiguranja dodatnog izvora financiranja za pokriće rashoda predviđenih Financijskim planom za 2023. godinu u iznosu 79.633.685,00 EUR s rokom korištenja do 31.12.2023. godine. Rok otplate kredita je 8 godina uz poček od 2 godine, u jednakim polugodišnjim ratama uz fiksnu kamatnu stopu 3,26%godišnje.

**IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA**

Hrvatske vode u izvještajnom razdoblju nemaju dana ni protestirana jamstva.