**OBRAZLOŽENJE IZVRŠENJA FINANCIJSKOG PLANA HŽ PUTNIČKOG PRIJEVOZA ZA PRVO POLUGODIŠTE 2023. GODINE**

**UVOD**

Poslovna godina 2023. započela je dobrim pokazateljima za HŽ Putnički prijevoz u smislu povećanja broja prevezenih putnika te ostvarenih putničkih kilometara i prihoda od prijevoza.

U razdoblju I-VI 2023. godine u odnosu na I-VI 2022. godine, broj prevezenih putnika veći je za 37,8 %, broj putničkih kilometara za 101,4 %, a prihod od prodaje karata za 4,5 %.

Porast broja putnika temelji se ponajviše na besplatnim putovanjima djece i učenika i povoljnijem prijevozu studenata. Naime, u 2022. godini kao Europskoj godini mladih na temelju Zaključka Vlade Republike Hrvatske od 19. rujna 2022. godine, uveden je pilot-projekt povoljnijeg prijevoza redovnih studenata kojim se po jedinstvenoj cijeni mjesečne karte od 9,95 eura omogućava neograničeno korištenje željezničkog prijevoza za oko 113.000 redovnih studenata na području Republike Hrvatske. Pilot-projekt provodi se od 1. listopada 2022. do 30. rujna 2023. godine.

Također je produženo provođenje mjere besplatnog prijevoza za stanovnike pogođene potresom na području Sisačko-moslavačke županije na svim relacijama unutar Republike Hrvatske do 31.12.2023. godine.

**PRIHODI**

|  |  |  |  |  |  |
| --- | --- | --- | --- | --- | --- |
| **BROJČANA OZNAKA I NAZIV** | **OSTVARENJE 1.-6. 2022.** | **IZVORNI PLAN 2023.** | **OSTVARENJE 1.-6. 2023.** | **INDEKS** | **INDEKS** |
| 1 | 2 | 3 | 4 | 5=4/2 | 6=4/3 |
| 6 PRIHODI POSLOVANJA | 63.723.194 | 199.966.382 | 117.259.585 | 184,0 | 58,6 |
| 7 PRIHODI OD PRODAJE NEFINANCIJSKE IMOVINE | 6.995 | 13.272 | 22.539 | 322,2 | 169,8 |
| **UKUPNI PRIHODI** | **63.730.189** | **199.979.654** | **117.282.124** | **184,0** | **58,6** |

Ukupni prihodiza prvo polugodište 2023. godine ostvareni su u iznosu od 117.282.124 eura što čini 58,6% godišnjeg plana te su za 84,0 % veći u odnosu na isto razdoblje 2022. godine temeljem povlačenja sredstava za nabavu novih elektromotornih vlakova iz Operativnog programa Konkurentnost i kohezija u iznosu od 41.118.909 eura. Isto tako 5.136.373 eura je povučeno iz Nacionalnog plana oporavka i otpornosti za isplatu avansa za nabavu dva baterijska vlaka.

Prihodi poslovanja ostvareni su u iznosu od 117.259.585 eura, što je 58,6 % plana te su za 84,0 % veći u odnosu na isto razdoblje 2022. godine.

U ukupnim prihodima poslovanja HŽ Putničkog prijevoza najveći udio odnosi se na pomoći proračunu iz drugih proračuna i izvanproračunskim korisnicima što uključuje i Ugovor o javnim uslugama od općeg gospodarskog interesa u javnom željezničkom prijevozu u Republici Hrvatskoj u iznosu od 63.258.696 eura. Pomoći temeljem prijenosa EU sredstava ostvarene su u iznosu od  40.111.353 eura.

Pomoći od međunarodnih organizacija te institucija i tijela EU ostvarene su u iznosu od 109.408 eura, a odnose se na bespovratna sredstva iz EU fondova kojima su sufinancirani projekti MIMOSA, YOUMOBILE, ICARUS i REGIAMOBIL.

Ostali prihodi sastoje se od prihoda od financijske imovine ostvarenih u iznosu od 39.545 eura, prihoda od nefinancijske imovine u iznosu od 2.031.378 eura (prihodi od zakupa vagona i lokomotiva, naknade šteta od osiguranja, naplaćena potraživanja na ispravku vrijednosti, naplaćeni prihodi po sudskim rješenjima), prihoda od prodaje proizvoda i robe te pruženih usluga u iznosu od 11.709.206 eura (prihodi od prodaje karata u unutarnjem i međunarodnom prijevozu).

Prihodi od prodaje nefinancijske imovine ostvareni su u iznosu od 22.539 eura.

**RASHODI**

|  |  |  |  |  |  |
| --- | --- | --- | --- | --- | --- |
| **BROJČANA OZNAKA I NAZIV** | **IZVRŠENJE 1.-6. 2022.** | **IZVORNI PLAN 2023.** | **IZVRŠENJE 1.-6. 2023.** | **INDEKS** | **INDEKS** |
| 1 | 2 | 3 | 4 | 5=4/2 | 6=4/3 |
| 3 RASHODI POSLOVANJA | 40.775.987 | 91.419.752 | 46.908.041 | 115,0 | 51,3 |
| 4 RASHODI ZA NABAVU NEFINANCIJSKE IMOVINE | 24.174.677 | 116.244.552 | 57.056.130 | 236,0 | 49,1 |
| **UKUPNI RASHODI** | **64.950.664** | **207.664.304** | **103.964.170** | **160,1** | **50,1** |

Ukupni rashodi u prvom polugodištu 2023. godine izvršeni su u iznosu od 103.964.170 eura te čine 50,1 % godišnjeg plana, a za 60,1 % su veći u odnosu na isto razdoblje 2022. godine. Naime, u prvom polugodištu 2023. godine plaćeno je 8 elektromotornih vlakova te je isplaćen avans za dva baterijska vlaka.

Rashodi poslovanja izvršeni su u iznosu od  46.908.041 euro i čine 51,3 % plana te su za 15,0 % veći u odnosu na isto razdoblje 2022. godine.

Rashodi za zaposlene izvršeni su u iznosu od 17.822.785 eura, a čine ih bruto plaće u iznosu od 13.809.566 eura, doprinosi za mirovinsko i zdravstveno osiguranje u iznosu od 2.716.987 eura i ostali rashodi za zaposlene u iznosu od 1.296.233 eura.

Materijalni rashodi izvršeni su u iznosu od 27.373.572 eura i odnose se na naknade troškova zaposlenima u iznosu od 1.362.075 eura, rashode za materijal i energiju u iznosu od 8.046.933 eura, rashode za usluge u iznosu od 16.659.559 eura, naknade troškova osobama izvan radnog odnosa u iznosu od 35.029 eura i ostale nespomenute rashode poslovanja u iznosu od 1.269.976 eura.

Financijski rashodi izvršeni su u iznosu od 1.159.161 euro, a odnose se na kamate za primljene kredite i zajmove u iznosu od 1.056.083 eura i ostale financijske rashode u iznosu od 103.077 eura.

Ostali rashodi izvršeni su u iznosu od 552.522 eura, od čega se najveći dio odnosi na naknade šteta pravnim i fizičkim osobama.

Rashodi za nabavu nefinancijske imovine izvršeni su u iznosu 57.056.130 eura, a čine ih:

-    rashodi za nabavu proizvedene dugotrajne imovine u iznosu od 56.408.038 eura, od čega se 51.712 eura odnosi na prijevozna sredstva u cestovnom prometu, 55.555.281 euro na prijevozna sredstva u željezničkom prometu i 801.045 eura na ulaganja u računalne programe

-     rashodi za dodatna ulaganja na nefinancijskoj imovini u iznosu od 648.092 eura, od čega se 635.621 euro odnosi na ulaganja u prijevozna sredstva, a 12.471 euro na ulaganja u ostalu nefinancijsku imovinu.

Rashodi za nabavu nefinancijske imovine veći su za 136,0 % u odnosu na isto razdoblje prošle godine zbog plaćanja 8 elektromotornih vlakova te isplate avansa za dva baterijska vlaka.

Nabava novih motornih vlakova prioritet je HŽ Putničkog prijevoza s obzirom da je postojeći vozni park prosječno star više od 40 godina i neadekvatan za pružanje kvalitetne usluge, izuzev 52 nova motorna vlaka (12 elektromotornih vlakova starosti do godinu dana, 12 elektromotornih vlakova starosti do 2 godine, 20 elektromotornih vlakova starosti do 8 godina, 5 dizel-električnih vlakova starosti od 4 do 7 godina te 3 prototipa starosti do 12 godina).

U prvom polugodištu 2023. godine isporučeno je osam (8) elektromotornih vlakova financiranih iz Operativnog programa Konkurentnost i kohezija 2014.-2020. godine.

Nabavom novih motornih vlakova ostvaruje se važan iskorak u povećanju sigurnosti i postizanju konkurentnosti na prijevoznom tržištu, što uz ostale investicije znatno pridonosi ostvarenju utvrđenih strateških ciljeva.

**RAČUN FINANCIRANJA**

**Račun prihoda i rashoda**

|  |  |  |  |
| --- | --- | --- | --- |
| **BROJČANA OZNAKA I NAZIV** | **IZVORNI PLAN 2023.** | **OSTVARENJE/ IZVRŠENJE 1.-6. 2023.** | **INDEKS** |
| 1 | 2 | 3 | 4=3/2 |
| UKUPNI PRIHODI | 199.979.654 | 117.282.124 | 58,6 |
| UKUPNI RASHODI | 207.664.304 | 103.964.170 | 50,1 |
| **RAZLIKA - VIŠAK/MANJAK** | **-7.684.650** | **13.317.954** | **-173,3** |

**Račun financiranja**

|  |  |  |  |
| --- | --- | --- | --- |
| **BROJČANA OZNAKA I NAZIV** | **IZVORNI PLAN 2023.** | **OSTVARENJE/ IZVRŠENJE 1.-6. 2023.** | **INDEKS** |
| 1 | 2 | 3 | 4=3/2 |
| 8 PRIMICI OD FINANCIJSKE IMOVINE I ZADUŽIVANJA | 14.425.057 | 9.696.178 | 67,2 |
| 5 IZDACI ZA FINANCIJSKU IMOVINU I OTPLATE ZAJMOVA | 7.047.581 | 2.541.981 | 36,1 |
| **RAZLIKA PRIMITAKA I IZDATAKA** | **7.377.476** | **7.154.197** | **97,0** |
| PRIJENOS SREDSTAVA IZ PRETHODNE GODINE | 307.174 | 3.353.321 | 1091,7 |
| PRIJENOS SREDSTAVA U SLJEDEĆE RAZDOBLJE | 0 | -23.825.471 |  |
| NETO FINANCIRANJE | 7.684.650 | -13.317.954 | -173,3 |
| **VIŠAK/MANJAK + NETO FINANCIRANJE** | **0** | **0** |  |

Ostvareni prihodi i rashodi rezultirali su viškom od 13.317.954 eura.

Zbog nedostatka vlastitih sredstava u prethodnim godinama bilo je nužno angažiranje kreditnih sredstava za nabavu novih vlakova, što je rezultiralo povećanjem obveza za otplatu glavnice.

Primici od financijske imovine i zaduživanja iznose 9.696.178 eura i odnose se na povlačenja sredstava po kreditima EUROFIMA-e i HBOR-a za nabavu novih motornih vlakova te IBRD zajma koji uključuje nabavu 5 novih vlakova, ulaganja u postojeći vozni park, IT ulaganja i konzultantske usluge.

Izdaci za otplatu glavnice primljenih kredita i zajmova (EUROFIMA-e, IBRD-a i HBOR-a) izvršeni su u iznosu od 2.541.981 euro.

Prijenos sredstava u sljedeće razdoblje iznosi 23.825.471 euro. Naime, u lipnju je uplaćen avans temeljem Ugovora o javnim uslugama od općeg gospodarskog interesa u javnom željezničkom prijevozu u Republici Hrvatskoj (Tekuće pomoći proračunu iz drugih proračuna i izvanproračunskim korisnicima) za 3. kvartal u iznosu 20.717.560 eura.

**IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Ugovor o predfinanciranju i najmu EFI br. 20196 zaključen je 10. veljače 2023. godine s EUROFIMA-om na iznos 31.000.000 eura uz 100%-tno državno jamstvo temeljem Ugovora o reguliranju obveza i odgovornosti u svrhu redovite otplate financijskih sredstava. Rok otplate kredita je 15 godina uz fiksnu kamatnu stopu od 3,33% koja se plaća uz polugodišnju otplatu.

Namjena je nabava 7 dizel-električnih motornih vlakova.

**IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA**

HŽ Putnički prijevoz u izvještajnom razdoblju nije davao jamstva niti je imao izvršenih plaćanja po protestiranim jamstvima.