**OBRAZLOŽENJE IZVRŠENJA FINANCIJSKOG PLANA FONDA ZA ZAŠTITU OKOLIŠA I ENERGETSKU UČINKOVITOST ZA PRVO POLUGODIŠTE 2023. GODINE**

**PRIHODI**

|  |  |  |  |  |  |
| --- | --- | --- | --- | --- | --- |
| **BROJČANA OZNAKA I NAZIV** | **OSTVARENJE 1.-6. 2022.** | **REBALANS 2023.** | **OSTVARENJE 1.-6. 2023.** | **INDEKS** | **INDEKS** |
| 1 | 2 | 3 | 4 | 5=4/2 | 6=4/3 |
| 6 PRIHODI POSLOVANJA | 146.736.157 | 413.608.609 | 185.050.448 | 126,1 | 44,7 |
| 7 PRIHODI OD PRODAJE NEFINANCIJSKE IMOVINE | 12.508 | 0 | 0 |  |  |
| **UKUPNI PRIHODI** | **146.748.665** | **413.608.609** | **185.050.448** | **126,1** | **44,7** |

Prihodi Fonda u razdoblju I.-VI. 2023. godine ostvareni su u iznosu od 185.050.447,94 EUR ili 44,74% godišnjeg plana te su unatoč smanjenju pomoći iz inozemstva i subjekata unutar općeg proračuna veći od prihoda u istom razdoblju 2022. godine za 38.301.783,43 EUR odnosno za 26,10%, uslijed povećanja prihoda s osnove Upravnih i administrativnih pristojbi (naknada).

Najveće udio povećanja s osnove Upravnih i administrativnih pristojbi u odnosu na isto razdoblje 2022. godine odnosi se na prihode od naknada za ambalažu i ambalažni otpad, naknada za gospodarenje otpadnim vozilima te naknada za gospodarenje EE otpadom.

Pomoći proračunu iz drugih proračuna ostvarene su u iznosu od 559.520,25 EUR (53,19% planiranih sredstava), a odnose se na dio financijskih sredstava od prodaje emisijskih jedinica stakleničkih plinova putem dražbi za pokriće administrativnih troškova Fonda.

Pomoći temeljem prijenosa EU sredstava ostvarene su u iznosu od 1.914.502,19 EUR (24,48% planiranih sredstava), a najveći dio u iznosu od 1.314.695,76 EUR se odnosi na pomoći za Fond solidarnosti, projekt sanacije odlagališta opasnog otpada Sovjak, na pomoći iz državnog proračuna temeljem prijenosa EU sredstava za tehničku pomoć za rad posredničkog tijela razine 2 (PT2) i refundaciju sredstava za pružanje tehničke pomoći na Javnom pozivu energetska obnova i korištenje obnovljivih izvora na zgradama javnog sektora.

Prihodi od financijske imovine ostvareni su u iznosu od 183.765,48 EUR (19,50% planiranih sredstava), a odnose se na zakonske zatezne kamate, kamate na depozite po viđenju i ostale prihode od financijske imovine.

Prihodi s osnove upravnih i administrativnih pristojbi ostvareni su u iznosu od 91.888.839,29 EUR (52,08% planiranih sredstava), a odnose se na prihode od naknada temeljem Zakona o Fondu za zaštitu okoliša i energetsku učinkovitost (NN 107/03 i 144/12) u iznosu od 13.662.414,71 EUR, prihode od naknada temeljem Zakona o gospodarenju otpadom (NN 84/21) u iznosu od 77.834.083,24 EUR, prihode od neostvarenih ušteda energije temeljem Zakona o energetskoj učinkovitosti (NN 127/2014, 116/2018, 25/2020 i 41/2021) u iznosu od 351.302,87 EUR, prihode od naknadeza EU ecolabel temeljem Zakona o zaštiti okoliša (NN [80/13](https://www.zakon.hr/cms.htm?id=601), [153/13](https://www.zakon.hr/cms.htm?id=600), [78/15](https://www.zakon.hr/cms.htm?id=12072), [12/18](https://www.zakon.hr/cms.htm?id=27155), [118/18](https://www.zakon.hr/cms.htm?id=35943)) u iznosu od 212,36 EUR i prihode od kontroliranih tvari temeljem Zakona o klimatskim promjenama i zaštiti ozonskog sloja (NN 127/19) u iznosu od 40.826,11 EUR.

Prihodi po posebnim propisima ostvareni su u iznosu od 90.368.866,86 EUR (39,80% planiranih sredstava), a odnose se na prihode od prodaje emisijskih jedinica stakleničkih plinova putem dražbi temeljem Zakona o klimatskim promjenama i zaštiti ozonskog sloja (NN 127/19) u iznosu od 74.970.271,25 EUR, prihod od nestavljanja biogoriva na tržište temeljem Zakona o biogorivima za prijevoz (NN 65/09, 145/10, 26/11, 144/12, 14/14, 94/18, 52/21) u iznosu od 10.982.851,09 EUR i prihode od viška tržišnih prihoda od energetskih subjekata temeljem Uredbe o zakonu o hitnoj intervenciji za rješavanje pitanja visokih cijena električne energije (NN 156/22) u iznosu od 4.415.744,52 EUR.

Prihodi od prodaje proizvoda i robe te pruženih usluga ostvareni su u iznosu od 3.415,50 EUR (12,80% planiranih sredstava), a odnose se na najam prostora (parkirnih mjesta).

Ostali prihodi ostvareni su u iznosu od 131.538,37 EUR (49,55% planiranih sredstava), a najvećim djelom se odnose na naplaćena potraživanja po sudskim presudama.

**RASHODI**

|  |  |  |  |  |  |
| --- | --- | --- | --- | --- | --- |
| **BROJČANA OZNAKA I NAZIV** | **IZVRŠENJE 1.-6. 2022.** | **REBALANS 2023.** | **IZVRŠENJE 1.-6. 2023.** | **INDEKS** | **INDEKS** |
| 1 | 2 | 3 | 4 | 5=4/2 | 6=4/3 |
| 3 RASHODI POSLOVANJA | 145.353.308 | 399.558.443 | 125.635.031 | 86,4 | 31,4 |
| 4 RASHODI ZA NABAVU NEFINANCIJSKE IMOVINE | 345.206 | 1.609.925 | 500.121 | 144,9 | 31,1 |
| **UKUPNI RASHODI** | **145.698.513** | **401.168.368** | **126.135.152** | 86,6 | 31,4 |

Rashodi Fonda u razdoblju I.-VI. 2023. godine ostvareni u iznosu od 126.135.151,85 EUR ili 31,44% godišnjeg plana.

Rashodi poslovanja smanjili su se za 19.718.276,27 EUR ili 13,57% u odnosu na isto izvještajno razdoblje 2022. godine najvećim djelom zbog provedbe Zaključka Vlade Republike Hrvatske, KLASA: 022-03/22-07/81, URBROJ: 50301-05/27-22-1 od 9. ožujka 2022. godineu cilju ublažavanja porasta cijene plina i sprečavanja izloženosti građana energetskom siromaštvu temeljem kojeg je u prvom polugodištu 2023. godine isplaćeno 41,57% manje sredstava nego u prvom polugodištu 2022. godine obzirom da je tijekom 2022. godine isplaćen veći dio sredstava po spomenutom Zaključku.

Rashodi za nabavu nefinancijske imovine veći su za 154.914,93 EUR ili 44,88% u odnosu na isto razdoblje 2022. godine u najvećoj mjeri zbog prilagodbe informacijskog sustava za euro konverziju.

Unatoč povećanju rashoda za nabavu nefinancijske imovine, ukupni rashodi manji su za 19.563.361,34 EUR odnosno 13,43% od rashoda istog perioda 2022. godine.

U strukturi ukupno izvršenih rashoda za I.-VI. 2023. godine veći je udjel rashoda poslovanja sa 99,60% dok na rashode za nabavu nefinancijske imovine otpada 0,40%.

**RAČUN FINANCIRANJA**

**Račun prihoda i rashoda**

|  |  |  |  |
| --- | --- | --- | --- |
| **BROJČANA OZNAKA I NAZIV** | **REBALANS 2023.** | **OSTVARENJE/ IZVRŠENJE 1.-6. 2023.** | **INDEKS** |
| 1 | 2 | 3 | 4=3/2 |
| UKUPNI PRIHODI | 413.608.609 | 185.050.448 | 44,7 |
| UKUPNI RASHODI | 401.168.368 | 126.135.152 | 31,4 |
| **RAZLIKA - VIŠAK/MANJAK** | **12.440.241** | **58.915.296** | **473,6** |

**Račun financiranja**

|  |  |  |  |
| --- | --- | --- | --- |
| **BROJČANA OZNAKA I NAZIV** | **REBALANS 2023.** | **OSTVARENJE/ IZVRŠENJE 1.-6. 2023.** | **INDEKS** |
| 1 | 2 | 3 | 4=3/2 |
| 8 PRIMICI OD FINANCIJSKE IMOVINE I ZADUŽIVANJA | 26.545 | 2.823 | 10,6 |
| 5 IZDACI ZA FINANCIJSKU IMOVINU I OTPLATE ZAJMOVA | 0 | 0 |  |
| **RAZLIKA PRIMITAKA I IZDATAKA** | **26.545** | **2.823** | **10,6** |
| PRIJENOS SREDSTAVA IZ PRETHODNE GODINE | 377.830.480 | 377.830.480 | 100,0 |
| PRIJENOS SREDSTAVA U SLJEDEĆE RAZDOBLJE | -390.297.266 | -436.748.599 | 111,9 |
| NETO FINANCIRANJE | -12.440.241 | -58.915.296 | 473,6 |
| **VIŠAK/MANJAK + NETO FINANCIRANJE** | **0** | **0** |  |

Primici od financijske imovine i zaduživanja ostvareni su u iznosu od 2.823,24 EUR(10,64%), a odnose se na povrate zajmova danih tuzemnim trgovačkim društvima izvan javnog sektora.

PRIJENOS SREDSTAVA IZ PRETHODNE GODINE I PRIJENOS SREDSTAVA U SLJEDEĆE RAZDOBLJE

Sukladno Uputi o primjeni modificiranog novčanog načela u postupku planiranja i izvršavanja državnog proračuna i financijskih planova izvanproračunskih korisnika državnog proračuna u izvještajnom razdoblju ostvareni su ukupni prihodi i primici u iznosu od 185.053.271,18 EUR, rashodi i izdaci u iznosu od 126.135.151,85 EUR pa je ostvaren višak prihoda i primitaka tekućeg razdoblja u iznosu od 58.918.119,33 EUR koji s prijenosom sredstava iz prethodne godine u iznosu od 377.830.479,90 EUR čini prijenos sredstava u sljedeće razdoblje u iznosu od 436.748.599,23 EUR, za pokriće već preuzetih obveza odnosno aktivnosti sukladno zakonskim propisima i odlukama/zaključcima Vlade Republike Hrvatske. Ostvareni višak prihoda i primitaka odnosi se najvećim djelom na prihode od prodaje emisijskih jedinica stakleničkih plinova putem dražbi temeljem Zakona o klimatskim promjenama i zaštiti ozonskog sloja te prihode od naknada temeljem Zakona o gospodarenju otpadom.

**IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Fond se u izvještajnom razdoblju nije zaduživao na domaćem i stranom tržištu novca i kapitala.

**IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA**

Fond u izvještajnom razdoblju nije izdao jamstva niti izvršio plaćanja po protestiranim jamstvima.